**Τίτλος μαθήματος:** Μεθοδολογία Ποσοτικής Έρευνας στις Κοινωνικές Επιστήμες

Κωδ.: 300614, Υποχρεωτικό, 3 διδακτικές μονάδες (3 ώρες διδασκαλία & 1 ώρα φροντιστήριο)

**Διδάσκων:** Φ. Μηλιένος

**Περιεχόμενο μαθήματος-****Διδακτέα ύλη:**

Το μάθημα εστιάζει σε θέματα οργάνωσης και διεξαγωγής ποσοτικών ερευνών που εξυπηρετούν στη συλλογή δεδομένων για την ποσοτική προσέγγιση κοινωνικών προβλημάτων. Επίσης, εξετάζονται ειδικά θέματα δευτερογενούς ανάλυσης ποσοτικών δεδομένων, μετά-ανάλυσης και ανάλυσης λογοκριμένων δεδομένων. Τα θέματα αυτά προσθέτουν στις γνώσεις που απέκτησαν οι φοιτητές από τα μαθήματα της Στατιστικής του πρώτου έτους και τους δίνεται έτσι η δυνατότητα να έχουν πλέον μια ολοκλη­ρωμένη εικόνα σχετικά με την ποσοτική προσέγγιση-διερεύνηση κοινω­νικών φαινομένων, υποθέσεων ή ερωτημάτων, γενικότερα.

Ειδικότερα, το μάθημα περιλαμβάνει την παρακάτω θεματολογία:

* επιστήμη και επιστημονική έρευνα/γνώση/μέθοδος-είδη (μορφές) επιστημονικής έρευνας
* ερευνητικές προσεγγίσεις (π.χ. ποιοτική και ποσοτική)
* η διαδικασία της μέτρησης-επίπεδο/κλίμακα μέτρησης
* μέθοδοι ποσοτικής έρευνας (π.χ. πειραματική, μελέτη παρατήρησης, δειγματοληπτική κ.α.)
* διατύπωση ερευνητικών ερωτημάτων. Πώς οι κοινωνιολόγοι επιλέγουν ερευνητικά προβλήματα από τις περιοχές που τους ενδιαφέρουν. Πως απομονώνεται το ερευνητικό πρόβλημα και πως δημιουρ­γούνται οι ερευνητικές υποθέσεις.
* τύποι μεταβλητών που μπορεί να περιλαμβάνονται σε ερευνητικά ερωτήματα (εξαρτημένη, ανεξάρτητη, ενδιάμεση, συντονίστρια κτλ)
* μονοδιάστατες και πολυδιάστατες έννοιες
* κλίμακες και κοινωνικές επιστήμες. Βασικά στοιχεία στη δημιουργία κλίμακας για τη μέτρηση εννοιών
* αξιοπιστία και εγκυρότητα κλίμακας
* η αναγκαιότητα διεξαγωγής δειγμα­τοληπτικής έρευνας
* τα βασικά στάδια σχεδιασμού μιας δειγματοληπτικής έρευνας. Η πιθανοθεωρητική και η μη πιθανοθεω­ρητική δειγματοληψία. Ο πληθυσμός και το τυχαίο δείγμα. Τα είδη των σφαλμάτων και οι προϋποθέσεις για την επιλογή ενός “καλού” δείγματος. Η συλλογή των δεδομένων το ερω­τηματολόγιο. Οι μέθοδοι πιθανοθεωρητικής δειγματοληψίας–δειγματο­λη­πτικά σχέδια- : απλή τυχαία, στρωματοποιημένη, συστηματική και κατά συστάδες. Επιλογή δείγμα­τος, προσδιο­ρι­σμός κατάλληλου μεγέ­θους δείγματος και στατιστική συμπερασματολογία (εκτιμητική & έλεγ­χος υποθέσεων) ανάλογα με το δειγματοληπτικό σχέδιο.

**ΒΙΒΛΙΟΓΡΑΦΙΑ:**

***Ελληνική***

Creswell, J.W. (2011). *Η Έρευνα στην Εκπαίδευση. Σχεδιασμός, Διεξαγωγή και Αξιολόγηση της Ποσοτικής και Ποιοτικής Έρευνας,,* Ίων-Εκδόσεις Έλλην, Αθήνα.

Καλαματιανού, Α.Γ. (2003). *Κοινωνική Στατιστική. Μέθοδοι Μονοδιάστατης Ανάλυσης,* Δεύτερη Έκδοση, Εκδόσεις Παπαζήση, Αθήνα (μόνο τα κεφάλαια 17-19).

Bryman, A. (2017). *Μέθοδοι Κοινωνικής Έρευνας* (έκδοση στα ελληνικά). Gutenberg, Αθήνα

Christensen, L.B. (2007). *Η Πειραματική Μέθοδος στην Επιστημονική Έρευνα*, Εκδόσεις Παπαζήση, Αθήνα.

Δαμιανού, Χ. (2007). *Μεθοδολογία Δειγματοληψίας, Τεχνικές και Εφαρμογές,*, Εκδόσεις Σοφία, Θεσσαλονίκη.

Κυριαζή, Ν. (2011). *Η Κοινωνιολογική Έρευνα. Κριτική Επισκόπηση των Μεθόδων και των Τεχνικών.* Πεδίο, Αθήνα.

[Schnell](https://www.propobos.gr/authors/rainer-schnell/), R., [Hill, P.](https://www.propobos.gr/authors/paul-hill/)& [Esser, E. (2014).](https://www.propobos.gr/authors/elke-esser/)*Μέθοδοι Εμπειρικής Κοινωνικής Έρευνας*, Εκδόσεις Προπομπος, Αθήνα.

***Ξενόγλωσση***

Bhattacherjee, A. (2012). *Social Science Research: Principles, Methods, and Practices*.

Cochran, W.G. (1977). *Sampling Techniques* (3rd ed), John Wiley & Sons, London.

**ΣΗΜΑΝΤΙΚΕΣ ΠΑΡΑΤΗΡΗΣΕΙΣ:**

1. Οι εξετάσεις είναι γραπτές με ανοικτές σημειώσεις.
2. Το μάθημα προϋποθέτει γνώσεις μεθόδων στατι­στικής όπως ενδεικτικά αναφέρονται στα περιεχόμενα των μαθημάτων Στατιστική Ι (605) και ΙΙ (611) του προγράμματος σπουδών του τμήματος Κοινωνιολογίας.
3. H εγγραφή των φοιτητών στο eclass του μαθήματος, είναι απαραίτητη για την επίτευξη των διδακτικών στόχων.